Unlimited Love
Unlimited Love – dvyliktasis amerikiečių roko grupės „Red Hot Chili Peppers“ albumas, išleistas 2022 m. balandžio 1 d. Tai – pirmasis albumas po gitaristo John Frusciante sugrįžimo į grupę 2019 m., kurią prieš tai paliko 2009 m. Tuo pat metu grupė įrašė ir savo sekantį albumą „Return of the Dream Canteen“, kurį išleido tų pačių metų spalio 14 d. Pirmasis albumo singlas „Black Summer“ buvo išleistas 2022 m. vasario 4 d. ir tapo grupės keturioliktąja daina, pasiekusia „Billboard“ alternatyviosios muzikos dainų reitingo vietą. Antrasis singlas, „These Are the Ways“, buvo išleistas 2022 m. kovo 31 d. Tų pačių metų birželį grupė pradėjo pasaulinį turą. „Unlimited Love“ sulaukė daugiausia teigiamų kritikų įvertinimų ir debiutavo šešiolikos šalių pirmosiose albumų reitingų vietose, įskaitant JAV, kurioje tapo geriausiai parduodamu grupės įrašu nuo 2006 m. išleisto „Stadium Arcadium“.